সম্প্রতি রাজধানীর বিভিন্ন এলাকা থেকে পুলিশ ৩৮ ছাত্রকে তুলে নিয়ে যায়। এর মধ্যে ২৬ জনকে ছেড়ে দেয়া হলেও ১১ জনের কোনো হদিস পাওয়া যাচ্ছে না। এই ছাত্রদের অভিভাবকেরা সংবাদ সম্মেলন করে আটকদের মুক্তি দাবি করেছেন। যাদের ছেড়ে দেয়া হয়েছে তারা জানিয়েছেন, এই ১১ ছাত্র গোয়েন্দা পুলিশের হেফাজতে রয়েছে। রাজধানীর বিভিন্ন শিক্ষাপ্রতিষ্ঠানে পড়–য়া এই ছাত্রদের আটকের খবর পাওয়ার পর দেশের বিভিন্ন অঞ্চল থেকে অভিভাবকেরা ঢাকায় চলে এসেছেন। অনেকে গোয়েন্দা পুলিশের কার্যালয়ের সামনে সন্তানের জন্য অপেক্ষা করেও কোনো খবর জানতে পারেননি। অভিভাবকেরা বলছেন, পুলিশ তাদের আটকের খবর অস্বীকার করায় তারা আরো বেশি উদ্বিগ্ন হয়ে পড়ছেন।